गजेंद्र अहिरे

गजेंद्र विठ्ठल अहिरे (जन्म १६ फेब्रुवारी १९६९) हे मराठी चित्रपटसृष्टीतील दिग्दर्शक, लेखक आणि कवी आहेत. मराठी अभिनेत्री वृंदा गजेंद्र त्यांच्या पत्‍नी आहेत.

जीवन 
गजेंद्र अहिरे यांनी मुंबईच्या रुईया महाविद्यालयातून एम.ए. पदव्युत्तर शिक्षण पुरे केले. रुईया महाविद्यालयात असताना त्यांनी लिहिलेल्या व संजय नार्वेकर याने दिग्दर्शिलेल्या कथा ओल्या मातीची नावाच्या नाटकात अभिनय करणाऱ्या व त्या वेळेस इयत्ता अकरावीत असलेल्या वृंदा पेडणेकर हिच्याशी त्यांची ओळख झाली. या ओळखीतून पुढे २५ नोव्हेंबर, इ.स. १९९५ रोजी त्यांचे लग्न झाले.

कारकीर्द 
गजेंद्र अहिरे यांनी ३५हून अधिक चित्रपट काढले. विठ्ठ्लाच्या आळंदी-पंढरपूर वारीचे चित्रण करणारा “विठ्ठल विठ्ठल’  हा चित्रपट त्यांनी २००२मध्ये काढला. हा त्यांचा ३रा चित्रपट होता.

चित्रपट

गजेंद्र अहिरे यांनी लिहिलेली आणि ध्वनिमुद्रित झालेली चित्रपट गीते
 ओंजळीत माझ्या माझे उसासे (गायिका - साधना सरगम, संगीत - भास्कर चंदावरकर, चित्रपट - सरीवर सरी)
 कंठ आणि आभाळ दाटून (गायक शंकर महादेवन,  हरिहरन, संगीत - भास्कर चंदावरकर, चित्रपट - सरीवर सरी)
 झाले मोकळे आकाश (गायिका - बेला शेंडे, सावनी शेंडे; संगीत - अभिराम मोडक; झी मराठीवरील दूरचित्रवाणी मालिकेचे शीर्षक गीत)
 सांज झाली तरी माथ्यावरी (गायिका - साधना सरगम, संगीत - भास्कर चंदावरकर, स्वराविष्कार - हरिहरन, चित्रपट - सरीवर सरी)

संदर्भ व नोंदी

बाह्य दुवे 
 
 

मराठी भाषेमधील चित्रपट दिग्दर्शक
मराठी पटकथाकार
इ.स. १९६९ मधील जन्म